Podfukári

Podfukári (orig. Now You See Me) je americký akčný film z roku 2013. Bol režírovaný Louisom Leterrierom a scenár k nemu napisali Ed Solomon, Boaz Yakin a Edward Ricourt. 

Film mal premiéru v New Yorku dňa 21. mája 2013, čo bolo pred jeho oficiálnym vydaním spoločnosťou Summit Entertainment, ktorá ho vydala 31. mája 2013. Film získal zmiešané recenzie od kritikov, ale stal sa kasovým trhákom, zarobil 351,7 miliónov dolárov po celom svete s rozpočtom 75 miliónov dolárov. Jeho pokračovanie vyšlo 10. júna 2016.

Dej 

Dej sleduje agenta FBI Dylana Rhodes-Strikea a agentku Interpolu Almu Drayovú, ktorí sledujú tím špičkových iluzionistov zvaných „Jazdci“ (angl. The Four Horsemen). Iluzionisti boli vďaka tarotovým kartám zvolaní magnátom Arthurom Tesslerom do určitého bytu, kde objavili hologramovú projekciu plánov. Neskôr počas svojho vystúpenia vďaka divákovi Étienneovi vykradnú banku vo Francúzsku a obdarujú publikum „pršiacimi“ peniazmi. Jazdci boli zatknutí a vypočúvaní. Po nejakom čase boli prepustení na slobodu. Rhodes-Strike a Drayová sa stretnú s Thaddeusom Bradleym, odhaľovačom ich ilúzii, aby im ich pomohol dolapiť. Jazdci sa s FBI a Interpolom hrajú na hru mačka a myš.

Obsadenie 
 Jesse Eisenberg ako J. Daniel "Danny" Atlas
 Mark Ruffalo ako Dylan Rhodes-Shrike (agent FBI)
 Woody Harrelson ako Merritt McKinney
 Isla Fisherová ako Henley Reevesová
 Dave Franco ako Jack Wilder
 Mélanie Laurentová ako Alma Drayová (agentka Interpolu)
 Morgan Freeman ako Thaddeus Bradley
 Jessica Lindseyová ako Hermia (asistentka Thaddeusa Bradleyho)
 Michael Caine ako Arthur Tressler
 David Warshofsky ako agent FBI Cowan
 Michael Kelly ako agent Fuller
 Common ako agent Evans
 José Garcia ako Étienne Forcier
 Caitriona Balfeová ako Jasmine Tresslerová
 Elias Koteas ako Lionel Shrike
 Conan O'Brien ako on sám

Produkcia 
Dňa 25 októbra 2011 spoločnosť Summit Entertainment oficiálne oznámila dátum vydania filmu Podfukári, ktorý bol stanovený na 18 júla 2013. Dňa 3. novembera 2011 spoločnosť odhalila stručný prehľad a prvú ukážku plagátu.

Filmovanie 
Filmovanie sa začalo 16. januára 2012 v New Orleans a Louisane a trvalo až do 26. marca 2012. Ďalšie nakrúcanie sa uskutočnilo v New Yorku 13. februára a 9. apríla 2012 v Las Vegas do nasledujúceho dňa.

Incident 
Počas nakrúcania scény, kde sa Henley Reeves snaží uniknúť z vodnej nádrže plnej piraní, sa Isla Fisher takmer utopila. Fisher uviazla v nádrži a snažila sa upozorniť štáb búchaním na okno. Ale štáb si myslel, že to nič nie je, pretože to bolo presne to, čo mala robiť postava vo filme. Nakoniec bola schopná sa rozmotať reťazí a dostať sa bezpečne von z nádrže.

Referencie 

Filmy z 2013
Kriminálne filmové trilery USA
Filmy USA
Francúzske kriminálne filmové trilery
Francúzske filmy
Filmy Lions Gate Entertainment
Filmy Universal Studios